ཡང་ཁོང་གིས།ཁོང་རང་ཧོང་ཁྲིན་དྲག་རྒོལ་གྱི་ལོ་རྒྱུས་དུས་སྐབས་དེར་ལོ་ན་ཆུང་ངུ་ཡིན་ཡང་།གནས་ཚུལ་རེ་འགའ་དུས་ད་ལྟའང་གློག་བརྙན་ལྟ་བ་བཞིན་གསལ་ལེར་འཆར་ཐུབ་ཀྱི་ཡོད་པ་དང་།ཧོང་ཁྲིན་དྲག་རྒོལ་མགོ་བརྩམས་སྐབས་ཀྱི་མེ་མདའི་སྒྲ་དང་།བོད་པའི་དྲག་རྒོལ་བ་རྟ་དམག་༢༠༠ལྷག་གིས་རྒྱ་དམག་ལ་རྒོལ་བའི་སྔོན་ལ་རི་མགོར་དགྲ་ལྷ་དཔུང་བསྟོད་བྱས་ཚུལ་དང་།ཧོང་ཁྲིན་དྲག་རྒོལ་མཇུག་བསྒྲིལ་བའི་རྗེས་སུ་རང་ཉིད་སློབ་གྲྭར་ཡོད་ཀྱང་།སྲིད་གཞུང་གིས་སློབ་མ་དང་མི་དམངས་ཡོད་ཚད་རྔ་བ་རྫོང་ཐོག་ཏུ་ཁྲིད་དེ།རྫོང་ཐོག་རང་དུ་ཨ་ལགས་རྗེ་འཇིགས་མེད་བསམ་གཏན་དང་མགོ་ལོག་ཡོན་ཏན་རྒྱ་མཚོ་གཉིས་ལ་འཐབ་རྩོད་བྱས་ཏེ་མཐར་སྲོག་ཐོག་བཏང་བ་དངོས་སུ་མཐོང་བ་སོགས་གསུངས་སོང་།